
Rīgā 									2024.gada 8.augustā



Par papildu informāciju Nr.6


Ar šo sniedzam atbildes uz saņemtajiem piegādātāja jautājumiem par iepirkuma “Informatīvo un publicitātes pasākumu īstenošana projekta “Sabiedrības digitālo prasmju attīstība” ietvaros” nolikumu:

1. Jautājums. Nolikuma 5.pielikuma Finanšu piedāvājuma 1.4. punkts paredz, ka Pretendents piedāvā cenu Audiovizuālo materiālu izstrādei. Vai būtu iespējams precizēt, kāda veida saturs ir paredzēts? 
Šobrīd precīzs audiovizuālā materiāla saturs nav zināms, tas būs atkarīgs no Izpildītāja priekšlikumiem, kā arī VARAM un Sadarbības partneru (pašvaldību) pieprasījuma. Saturs var būt saistīts, piemēram, ar mācību organizēšanu un īstenošanu, kā arī par valsts un pašvaldību e-pakalpojumiem u.c. 

2.Jautājums. Nolikuma 5.pielikuma Finanšu piedāvājuma 1.1.; 1.2.; 1.4. punkts paredz, ka Pretendents piedāvā cenu Audiovizuālo materiālu izstrādei. Vai cenā jānorāda tikai materiālu ražošanas izmaksas, vai arī papildu aģentūras izmaksas? 
Cenā ietilpst materiāla ražošanas un aģentūras izmaksas. 

3.Jautājums. Nolikuma 5.pielikuma Finanšu piedāvājuma 1.3. punkts paredz, ka Pretendents piedāvā cenu Infografika sociālajiem tīkliem. Vai šīs infografikas saturs izriet no A4 izmēra infografikas, vai ir oriģināls materiāls? 
Infografikas saturs var izrietēt no A4 izmēra infografikas, kā arī tas var būt oriģināls materiāls.

4.Jautājums. Nolikuma 5.pielikuma Finanšu piedāvājuma 1.3. punkts paredz, ka Pretendents piedāvā cenu Grafisko risinājumu sagatavošanai balstoties uz jau gatavas Atveseļošanās un noturības mehānisma veidnes. Kādi grafiskie risinājumi ir paredzēti? 
Šobrīd precīza grafisko risinājumu nepieciešamība nav nosakāma, tā būs atkarīga no Izpildītāja priekšlikumiem, kā arī VARAM un Sadarbības partneru (pašvaldību) pieprasījuma.

5.Jautājums. Nolikuma 5.pielikuma Finanšu piedāvājuma 1.3. punkts paredz, ka Pretendents piedāvā cenu Materiālu adaptāciju atbilstoši mediju un digitālo resursu formātu prasībām. Kāda veida materiālu adaptācijas ir paredzētas? 
Iepriekšējo VARAM īstenoto projektu ietvaros u.c. ir izstrādāti dažādi materiāli par e-pakalpojumiem, kurus iespējams būs nepieciešamība adaptēt, pielāgot esošajai situācijai, izmaiņām. Izstrādāto materiālu piemērus iespējams apskatīt: https://daridigitaliarhivs.lv/informativie-materiali/ 


Papildus precizējam, ka iepirkuma nolikuma 4.5.1.apakšpunktā ir neprecizitāte:

4.5.1. Projekta vadītājs ar augstāko izglītību (bakalaura vai maģistra grāds vai ekvivalents), kuram iepriekšējo 3 (trīs) gadu laikā (2021., 2022., 2023. un 2024. gadā līdz piedāvājumu iesniegšanas dienai) ir iegūta pieredze projekta vadītāja amatā vismaz 2 (divu) komunikācijas projektu vadīšanā, kas atbilst šādiem kritērijiem:
a. katra projekta budžets ir ne mazāks kā EUR 20 000.00 (piecdesmit tūkstoši eiro, 00 centi) bez PVN;


Šeit pareizā summa arī vārdiem ir divdesmit tūkstoši eiro, 00 centi.

